Grandpower K100

K100 je poloautomatická pištoľ slovenskej výroby vyrábaná firmou GrandPower s.r.o. sídliacou v Banskej Bystrici.

Konštruktérom K100 je Ing. Jaroslav Kuracina, ktorý ju začal konštruovať v roku 1994, kedy vznikli prvé náčrty. Patent bol podaný v 1996. Prvý prototyp, nazývaný K1, vznikol roku 1998. Roku 2002 bola založená firma GrandPower. Firma vyrába okrem tejto zbrane jej iné vyhotovenia a pracuje na nových projektoch.

Skratka K100 sa skladá zo začiatočného písmena konštruktérovho priezviska a 100 v názve znamená, že Ing. Kuracina mal v čase vzniku hmotnosť . Niekedy sa však vysvetľuje ako kilo 100, čo v americkej angličtine znamená stotisíc. Je to preto, že niekoľko kusov dokázalo vystrieľať viac ako 110-tisíc výstrelov bez zmenenia rozptylu strely.

Približne 10 000 kusov bolo vyvezených do zahraničia, najmä do USA.

Opis 

K100 je poloautomatická zbraň, štandardná SA/DA s pádovou poistkou, stranovo nastaviteľnými mieridlami a plastovými hmatníkmi manuálnej poistky. Vyznačuje sa vysokou presnosťou streľby, životnosťou a spoľahlivosťou. Tieto vlastnosti sú výsledkom unikátnej konštrukcie odomykania záveru pomocou rotácie hlavne o 42° po priečne uloženom čape. Hlaveň počas odomykania pri streľbe nemá žiadnu vertikálnu výchylku, iba rotuje okolo svojej osi, čo má vplyv na hladký chod a presnosť zbrane. Povrch kovových súčiastok je nitridovaný metódou Tenifer-QPQ a hrubostenná hlaveň dĺžky  má vzhľadom na kvalitu použitého materiálu a jej hrúbku garantovanú životnosť 50 000 výstrelov. Zbraň je plne obojstranne ovládateľná má v súčasnosti najkratší reset spúšte na trhu.

Rozmery 

Celková dĺžka štandardných modelov je  ( pre model semicompakt). Výška bez zásobníku je . Zbraň má šikmé skosenie hrán po dĺžke záveru. Maximálna šírka rámu je  pričom rukoväť je široká . Zbraň je teda vhodnou i pre strelcov s malou rukou. Kapacita dvojradového zásobníku je 15 nábojov (s modifikovaným podavačom 17 nábojov). U nového rámu Mark6 je zdrsnenie inovované a ergonómia rukoväte ešte viac univerzálna a vhodná pre všetky typy rúk.

Ovládanie 

Ovládanie zbrane je plne obojstranné. Zdrsnené plochy na ráme zlepšujú držanie zbrane aj s mokrými rukami a hlboké drážkovanie na závere zvyšujú istotu jeho úchopu pri naťahovaní aj so silne znečistenými rukami. Zásobník má plastovú pätku, ktorá svojím tvarom ukončuje líniu úchopu strieľajúcej ruky a zároveň zvýrazňuje moderný design zbrane. Úchop tejto zbrane je veľmi pohodlný, ale pôsobí mierne nevyvážene kvôli vyššej hmotnosti záveru.

Mieridlá 

Dĺžka zámernej je u pištole K100 156 mm, čo jej dáva s ohľadom na princíp uzamknutia záveru a použité mieridlá dobré predpoklady na vysokú presnosť. V kombinácii s voliteľným mikrometricky nastaviteľným cieľnikom a svetlovodnou muškou je zbraň vhodná aj na presnú terčovú streľbu.

S pištoľou K100 sú štandardne dodávané mieridlá vlastnej konštrukcie pozostávajúce zo zaobleného kovového cieľniku a plastovej mušky. Muška je pevná a cieľnik je v rybinovej drážke stranovo nastaviteľný, fixovaný červíkom. Pre lepšie mierenie za zhoršených svetelných podmienok majú trojbodové zvýraznenie bielou farbou. Mieridlá sú nízkou siluetou a zaoblenými hranami vhodné ja pre skryté nosenie.

Bezpečnosť 

Zbraň má integrovanú vonkajšiu manuálnu poistkou, pričom u modelov bez manuálnej poistky (QA, DAO a QPC9) preberá bezpečnosť zvýšený odpor spúšťacieho mechanizmu. Kladivo možno umiestniť do bezpečnej polohy na bezpečnostný ozub. Plávajúci úderník je blokovaný pádovou poistkou, takže ani pri páde nabitej zbrane z výšky nemôže dôjsť k výstrelu. Hrubostenná hlaveň z chróm-vanádovej ocele s povrchovou tvrdosťou 53 HRc zasa zaručuje bezpečnosť aj pri zlyhaní streliva a opätovnom výstrele do upchatej hlavne. Zbraň podľa výrobcu spĺňa najprísnejšie kritériá na bezpečnosť služobných zbraní.

Spoľahlivosť 
Zbraň vďaka niektorým revolučným riešeniam vo svojej konštrukcii vykazovala pri kusoch z prvých sérii čiastočnú citlivosť na použité strelivo. Nekvalitné náboje niektorých výrobcov nespĺňajúce normu CIP svojimi zádržkami znižovali spoľahlivosť K100 v očiach odbornej verejnosti. Zbraň však následnou aktívnou spoluprácou výrobcu najmä so športovými strelcami prešla vývojom ku maximálnej spoľahlivosti. Vďaka tomu spĺňa súčasná produkcia najprísnejšie podmienky použitia na osobnú ochranu „prvej línii“. Povesť výborného športového náčinia dokazujú strelci vyzbrojení K100 úspešne sa zúčastňujúci na medzinárodných streleckých súťažiach.

Odolnosť 

Jedna z pištolí Grand Power K100 s výrobným číslom B000776 určená na dlhodobé skúšky životnosti nastrieľala 112 470 rán bez zistenia zmeny geometrie vývrtu, teda s nezmeneným rozptylom. Uvedený kus bol k dispozícii k verejnému odskúšaniu návštevníkom strelnice Jegorové kasárne vo Zvolene kde túto úctyhodnú porciu počas testovania nastrieľala. V tomto svetle tak nadobúda označenie K100 nový význam: K100 = kilo100 = 100tisíc výstrelov.

Táto zbraň bola úmyselne ponechávaná v streľbou znečistenom stave no pravidelne mazaná. Navzdory svojmu vnútornému znečisteniu si zachovala svoju funkčnosť i presnosť. Počas celého funkčného obdobia kedy bola v prevádzke sa menili len 2 vratné pružiny a počas daného počtu výstrelov bolo zaznamenaných okolo 50 zádržiek spôsobených pravdepodobne chybnou muníciou (nevyhodenie nábojnice).

Modifikácie

História 

Hlavným konštruktérom pištole K100 je Ing. Jaroslav Kuracina. Ide prakticky o vylepšenú verziu jeho pištole K1 vyrobenej v Kinex Grand, ktorej predchádzal po prvých konštrukčných plánoch z roku 1994 model Q2000. V súčasnosti sú po miernych úpravách, ktoré nasledovali po overovacej 370 kusovej A sérii s doživotnou zárukou v predaji pištole K100 z riadnych sérii s 5 ročnou zárukou.

Konštruktér sa pri riešení systému uzamykania nechal inšpirovať Rakúsko-Uhorskou pištoľou Steyr 1912 Huga Murghtálera. Od prvých náčrtov (1994) až po riadnu výrobnú sériu (2003) ubehlo 9 rokov.

 1994 : Prvé náčrty konštrukcie zbrane
 1996 : Podanie patentovej prihlášky a následne prihlásený medzinárodný patent.
 1997 : Prvý funkčný vzor pištole vyrobený v Považských strojárňach Považská Bystrica s označením Q2000 a výrobným číslom E001.
 1998 : Prvé prototypy K1 vyrobené v Kinex Grand – dcérskej spoločnosti Kinex Bytča.
 2000 : Po prvýkrát bola K1 predstavená na výstave IWA v Norimbergu.
 2002 : Modifikácia K1 a zmena názvu na K100, pre nedostatok výrobných kapacít preberá výrobu pre Grand Power firma Kops s.r.o v Detve.
 2003 : Overovacia séria 370 ks vyrobených firmou Grand Power.
 2003 : 2. séria modifikovaná na základe testovania overovacej série.
 2004 : Portfólio firmy GP rozšírené o nové spúšťacie systémy v modeloch DAO a QA. Ekonomický model K100 s označením GPC9 a špeciálne automatické modely 102R a 105R pre silové zložky.
 2005 : III. séria, rozšírenie ponukového listu o nový model K100 Whisper a ohlásené pokročilé štádium spracovania modelu K100 Compakt(skrátená o ) postavenom už na novom prevedení plastového rámu zbrane s dôrazom na účelnosť.
 2006 : Predstavenie prvých modelov K100 Mk6 určených na certifikáciu do USA a následné dokončenie certifikácie.
 2006 : Predstavenie semikompaktného modelu P1.

Referencie

Zdroj 
 http://www.grandpower.eu (texty a obrázky sú zverejnené s výslovným súhlasom Grand Power s.r.o.)

Iné projekty 

Pištole